*ОБРАЗЕЦ№10*

**СТАНДАРТИЗИРАН ОБРАЗЕЦ НА ДОГОВОР**

ЗА

**„Осигуряване на физическа охрана на обекти собственост на „В и К в ликвидация” – ЕООД гр.Пазарджик”**

Днес, ............... 2018 г., в гр. Пазарджик на основание чл. 194 от ЗОП между:

„Водоснабдяване и канализация” ЕООД – в ликвидация, със седалище и адрес на управление Пазарджик, ул. „Втори Януари” № 6, представлявано от инж.Атанас Иванов Узунов – Ликвидатор, с ЕИК: 822106665, наричано по-нататък ВЪЗЛОЖИТЕЛ, от една страна

и

................................................................................................................................................................

(наименование на дружеството)

със седалище и адрес на управление в .............................................................................................. представлявано от.................................................................................................................................

(име, фамилия, длъжност, търговски адрес, телефон ,факс)

вписано в Агенция по вписвания в Търговски регистър при Министерство на правосъдието, с ЕИК: ……………………, тел.: ..........................., факс: ............................., e-mail: …….............

определен за изпълнител по реда за възлагане на обществена поръчка чрез обява №…………. и подадена информация в АОП под №……….

наричано по-долу за краткост „ИЗПЪЛНИТЕЛ“ от друга страна, се сключи настоящият договор за възлагане на обществена поръчка, наричан по-долу за краткост "Договор", с предмет: **„Осигуряване на физическа охрана на обекти собственост на „В и К в ликвидация” – ЕООД гр.Пазарджик”**

**Страните се споразумяха за следното** :

## I. ПРЕДМЕТ НА ДОГОВОРА

1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя, срещу възнаграждение и при условията на този Договор от свое име **охранителна дейностна обектите:**

- Административна сграда – Управление гр. Пазарджик ул.”Втори Януари” № 6;

- Стопански двор р-н Пазарджик ул.”Ал.Стамболийски” №115;

- ПСОВ ул.”Мирянско шосе”, (наричана по-долу „Услугата”).

2. Приемане на извършеното от ИЗПЪЛНИТЕЛЯ ще се осъществява посредством подписване от страна на ВЪЗЛОЖИТЕЛЯ на фактурите за извършената услуга.

.

**II. ЦЕНИ И НАЧИН НА ПЛАЩАНЕ**

1. „УСЛУГАТА” се предоставя на ВЪЗЛОЖИТЕЛЯ по цени, договорени в този договор и предложени от Изпълнителя, които се вписват във фактурите.
2. Общата стойност по договора за „УСЛУГАТА” е съгласно Ценово предложение на изпълнителя, неразделна част от договора и ще включва всички разходи на Изпълнителя по организирането на услугата, включително транспортни разходи, застраховки и др.
3. Плащането на „УСЛУГАТА” се извършва от ВЪЗЛОЖИТЕЛЯ чрез банков превод по сметка на ИЗПЪЛНИТЕЛЯ в срок до ......... дни след издаване на надлежно оформена фактура от Изпълнителя за извършената услуга.
4. Банковата сметка на ИЗПЪЛНИТЕЛЯ е:

ТБ " ...... " АД - клон ...... ;

IBAN: ......;

BIC ......

**II. СРОК**

1. Срокът за изпълнение на услугата по т. 1 от раздел І от настоящия договор е една години считано от датата на подписване на настоящия договор.

## ІII. ПРАВА И АДЪЛЖЕНИЯ НА ВЪЗЛОЖИТЕЛЯ-специализирани клаузи

1. ВЪЗЛОЖИТЕЛЯТ има право във всеки един момент от изпълнението на договора да извършва проверка относно качеството на изпълнение, без това да затруднява оперативната дейност на ИЗПЪЛНИТЕЛЯ.
2. ВЪЗЛОЖИТЕЛЯТ има право да иска от ИЗПЪЛНИТЕЛЯ да осъществи „УСЛУГАТА” в срок и без отклонения.
3. ВЪЗЛОЖИТЕЛЯТ има право, когато ИЗПЪЛНИТЕЛЯТ се е отклонил от изискванията за „УСЛУГАТА” по раздел І, т.1 от настоящия договор, да откаже приемането на част или целия обем услуги, както и да откаже да заплати съответното възнаграждение, докато ИЗПЪЛНИТЕЛЯТ не изпълни своите задължения съгласно договора.
4. ВЪЗЛОЖИТЕЛЯТ е длъжен да окаже необходимото съдействие на ИЗПЪЛНИТЕЛЯ свързано с организацията за изпълнение предмета на Договора, включително, но не само:
5. да осигури достъп до обектите, предмет на охрана по Договора;
6. да предостави информация за лицата имащи достъп до обектите, правото на достъп за външни лица, задълженията на работещите в обектите, както и друга необходима информация свързана с техническите характеристики на обектите, работно време, пропускателен режим и др.;
7. да запази в тайна на условията и начина на охрана на обектите.
8. ВЪЗЛОЖИТЕЛЯТ е длъжен да приеме от ИЗПЪЛНИТЕЛЯ „УСЛУГАТА”, описана в този договор по вид, качество и цени, съобразно описанията във фактурата. Приемане на извършеното от ИЗПЪЛНИТЕЛЯ ще се осъществява посредством подписване от страна на ВЪЗЛОЖИТЕЛЯ на фактурите за извършената услуга.
9. ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ съответното възнаграждение за изпълнената услуга при условията и в срока съгласно настоящия договор, след доказване липсата на несъответствие между договореното и извършеното.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ- специализирани клаузи**

1. ИЗПЪЛНИТЕЛЯТ има право да иска от ВЪЗЛОЖИТЕЛЯ необходимото съдействие за осъществяване на „УСЛУГАТА”.
2. ИЗПЪЛНИТЕЛЯТ има право да получи възнаграждение за извършената от него услуга според цените, определени в Ценовото предложение, което е неразделна част от договора.
3. ИЗПЪЛНИТЕЛЯТ е длъжен да извършва посочената в раздел I, т.1 услуга, с качество, по определените маршрути, в определените срокове и при договорени графици, както те са описани в предложението за изпълнение на поръчката.
4. ИЗПЪЛНИТЕЛЯТ е длъжен да поеме всички разходи по организирането на „УСЛУГАТА” до местоизпълнението и.
5. ИЗПЪЛНИТЕЛЯТ има право да иска приемане на „УСЛУГАТА” чрез определено от ВЪЗЛОЖИТЕЛЯ лице.
6. ИЗПЪЛНИТЕЛЯТ се задължава да:
7. проучи на място състоянието на обектите и съгласувано с ВЪЗЛОЖИТЕЛЯ да осигури надеждна охрана и пропускателен режим съобразно спецификата на обектите;
8. оценява състоянието и степента на сигурност на охраняваните обекти.
9. създава съответната организация за охрана и безопасност, както и да провежда задължителен периодичен инструктаж на охранителите
10. изготвя и съхранява правила и указания за спецификата на извършваните видове охранителна дейност;
11. за всеки обект, поет за охрана – да изготви и съхранява план за неговата охрана, който включва:
12. особеностите на охраняваните обекти;
13. организация на охраната (постове, маршрути, смени, въоръжение, комуникации и указания за тактиката на действие при различни ситуации);
14. правилник за пропускателния режим, утвърден от ВЪЗЛОЖИТЕЛЯ по договора за охрана или от упълномощено от него лице;
15. списък и график за работа на охранителите;
16. осигури на служителите си лична идентификационна карта със снимка, отличителен знак и униформено облекло;
17. уведомява незабавно ВЪЗЛОЖИТЕЛЯ или посоченото от него отговорно лице / лице за контакт и съответните компетентни органи за всяка възникнала аварийна или екстремна ситуация по време на дежурството и предприема незабавни действия за отстраняване на възникналата ситуация [*в това число пожари, природни бедствия и пр.*]

**7.** ИЗПЪЛНИТЕЛЯТ носи имуществена отговорност за намиращото се в охраняваните обекти имущество;

8. ИЗПЪЛНИТЕЛЯТ се задължава да обезщети ВЪЗЛОЖИТЕЛЯ за понесени щети (в т.ч. липси) на имущество в обектите, в случаи на несвоевременни или неправилни действия на персонала на ИЗПЪЛНИТЕЛЯ или при доказано умишлено деяние на негови служители. Размерът на щетите се установява с констативен протокол, който се изготвя от комисия с представители на ВЪЗЛОЖИТЕЛЯ и ИЗПЪЛНИТЕЛЯ.

9. ИЗПЪЛНИТЕЛЯТ се задължава да сключи и поддържа за срока на Договора застраховка „Професионална отговорност“, ИЗПЪЛНИТЕЛЯТ носи изцяло риска за изпълнението на договорената работа.

1. Ако ИЗПЪЛНИТЕЛЯТ е изпълнил част от работата и се окаже, че по-нататъшното изпълнение на задълженията му е невъзможно поради причини, за които ИЗПЪЛНИТЕЛЯ не отговаря, същия има право да получи възнаграждение в размер само на изпълнената част от задълженията му, ако тя е била полезна за ВЪЗЛОЖИТЕЛЯ. Ако се окаже, че няма такава неизплатена част от изпълнени задължения до момента на горепосочените причини, ИЗПЪЛНИТЕЛЯТ няма право на възнаграждение.
2. ИЗПЪЛНИТЕЛЯТ е длъжен да уведоми веднага другата страна за наличието на обективни причини, които възпрепятстват изпълнението на договореното в този договор. Ако не е спазено горното условие, то причините довели до неизпълнение на договореното, се считат за субективни по вина на ИЗПЪЛНИТЕЛЯ.
3. ИЗПЪЛНИТЕЛЯТ носи пълна имуществена отговорност, когато по негова вина (поради действие или бездействие) са налице загуби или вреди за ВЪЗЛОЖИТЕЛЯ.

## V. НЕИЗПЪЛНЕНИЕ. ОТГОВОРНОСТ

1. При неизпълнение на задълженията по настоящия **Договор** неизправната страна дължи на изправната неустойки в размер на **0,1%** (нула цяло и едно на сто) на ден върху стойността на неизпълнението.
2. При забава в плащането, ВЪЗЛОЖИТЕЛЯТ дължи неустойка в размер на **0,1%** (нула цяло и едно на сто) върху стойността на забавеното плащане за всеки просрочен ден, но не повече от 15% (петнадесет на сто) от стойността по договора. Сумата се добавя от ВЪЗЛОЖИТЕЛЯ към уговореното възнаграждение при изплащането му.
3. ИЗПЪЛНИТЕЛЯТ заплаща на ВЪЗЛОЖИТЕЛЯ нанесените му вреди, настъпили вследствие на виновно неизпълнение на професионални задължения, при или по повод извършване на охранителната дейност.
4. Срока за изплащане на обезщетение за единичен случай и за покриване на имуществени и неимуществени вреди е в рамките на 30 (тридесет) календарни дни от подписването на протокол за установяване на размера на дължимото обезщетение**.**
5. ИЗПЪЛНИТЕЛЯТ носи пълна отговорност за неизпълнена в срок „УСЛУГА”, при което Възложителят пропуска ползи или е ответник по неизпълнени задължения в следствие забавена или неизвършена от него в срок услуга заради забавата на ИЗПЪЛНИТЕЛЯ.
6. Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

**VI. ДЕЙСТВИЕ, ПРЕКРАТЯВАНЕ И ИЗМЕНЕНИЕ НА ДОГОВОРА**

1. Настоящият договор се прекратява:

а) с изтичане срока на договора;

б) по взаимно съгласие между страните, изразено писмено;

в) при настъпване на обективна невъзможност за изпълнение на възложената „УСЛУГА”.

г) прекратяване дейността на една от страните.

1. ВЪЗЛОЖИТЕЛЯТ има право да прекрати действието на договора чрез писмено предизвестие в следните случаи:

а) ако ИЗПЪЛНИТЕЛЯТ не извърши „УСЛУГАТА” в сроковете, договорени между страните;

б) ако ИЗПЪЛНИТЕЛЯТ не изпълни някое друго свое задължение по договора.

1. ВЪЗЛОЖИТЕЛЯТ може да прекрати договора едностранно с едномесечно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.
2. **Страните по договор за обществена поръчка не могат да го изменят, освен в случаите на чл.116 от ЗОП.**

## VII. ДРУГИ УСЛОВИЯ

1. Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка.
2. Правилото по предходния член не се прилага по отношение на задължителната информация, която ВЪЗЛОЖИТЕЛЯТ следва да представи на Агенцията по обществени поръчки съобразно реда, предвиден в ЗОП.
3. Всички съобщения между страните във връзка с настоящия договор следва да бъдат в писмена форма. Съобщенията ще се получават на следните адреси:

за ВЪЗЛОЖИТЕЛЯ:

гр. Пазарджик, ул. „Втори януари” № 6,

за ИЗПЪЛНИТЕЛЯ: ......

1. При промяна на данните, посочени в предходния член, всяка от страните е длъжна да уведоми другата в тридневен срок от настъпване на промяната.
2. Нищожността на някоя клауза от настоящия договор не води до нищожност на друга клауза или на договора като цяло.
3. Всички допълнително възникнали въпроси след подписването на договора и свързани с неговото изпълнение ще се решават от двете страни в дух на добра воля с двустранни писмени споразумения, които не могат да променят или допълват елементите на договора в нарушение на чл. 116 от ЗОП и предходната точка от настоящия договор.
4. Страните могат да променят срока на договора, ако това се налага в резултат на непреодолима сила.
5. Страните могат да намалят договорените цени в интерес на ВЪЗЛОЖИТЕЛЯ (или да променят договорените цени, ако има изменение на държавно регулирани цени).
6. Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред Окръжен съд гр.Пазарджик, който е компетентен съгласно чл.117 от ГПК.
7. За неуредените в настоящия договор въпроси се прилагат разпоредбите на действащото законодателство на Република България.
8. Неразделна част от настоящия договор е:

* **„Ценово предложение” на Изпълнителя.**

Настоящият **Договор** се състави и подписа в два еднообразни екземпляра - по един за всяка от страните.

ВЪЗЛОЖИТЕЛ: ........................... ИЗПЪЛНИТЕЛ:..........................

„ВиК” ЕООД – Пазарджик в ликвидация (.....................................................)

инж.Атанас Иванов Узунов – Ликвидатор